CELEX: 32022R0239
Language: fi
Date: 2022-02-21 00:00:00
Title: Neuvoston täytäntöönpanoasetus (EU) 2022/239, annettu 21 päivänä helmikuuta 2022, Myanmarin/Burman tilanteen johdosta määrättävistä rajoittavista toimenpiteistä annetun asetuksen (EU) N:o 401/2013 täytäntöönpanosta

21.2.2022   
               
               
                  FI
               
               
                  Euroopan unionin virallinen lehti
               
               
                  L 40/10
               
            
         NEUVOSTON TÄYTÄNTÖÖNPANOASETUS (EU) 2022/239,
         annettu 21 päivänä helmikuuta 2022,
         Myanmarin/Burman tilanteen johdosta määrättävistä rajoittavista toimenpiteistä annetun asetuksen (EU) N:o 401/2013 täytäntöönpanosta
         EUROOPAN UNIONIN NEUVOSTO, JOKA
         ottaa huomioon Euroopan unionin toiminnasta tehdyn sopimuksen,
         ottaa huomioon Myanmarin/Burman tilanteen johdosta määrättävistä rajoittavista toimenpiteistä ja asetuksen (EY) N:o 194/2008 kumoamisesta 2 päivänä toukokuuta 2013 annetun neuvoston asetuksen (EU) N:o 401/2013 (1) ja erityisesti sen 4 i artiklan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 2 päivänä toukokuuta 2013 asetuksen (EU) N:o 401/2013.
                  
               
                     (2)
                  
                  
                     Unionin ulkoasioiden ja turvallisuuspolitiikan korkea edustaja antoi 1 päivänä helmikuuta 2022, kun Myanmarin/Burman sotilasvallankaappauksesta oli kulunut vuosi, unionin puolesta julkilausuman, jossa tuomitaan Myanmarin asevoimien (Tatmadaw) toteuttama vallankaappaus ja niiden tekemät vakavat ihmisoikeusloukkaukset, ja kehotti asettamaan täyteen vastuuseen vallankaappauksesta vastuussa olevat johtajat sekä väkivaltaan ja ihmisoikeusloukkauksiin syyllistyneet. Jos Myanmarin/Burman tilanteessa ei tapahdu nopeaa edistystä, unioni ilmaisi olevansa valmis hyväksymään lisää rajoittavia toimenpiteitä niitä tahoja vastaan, jotka ovat vastuussa demokratian heikentämisestä ja vakavista ihmisoikeusloukkauksista Myanmarissa/Burmassa.
                  
               
                     (3)
                  
                  
                     Ottaen huomioon, että Myanmarin/Burman tilanne jatkuu vakavana, 22 henkilöä ja neljä yhteisöä olisi lisättävä asetuksen (EU) N:o 401/2013 liitteessä IV olevaan luetteloon luonnollisista henkilöistä, oikeushenkilöistä, yhteisöistä ja elimistä, joihin sovelletaan rajoittavia toimenpiteitä.
                  
               
                     (4)
                  
                  
                     Asetus (EU) N:o 401/2013 olisi näin ollen muutettava vastaavasti,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetuksen (EU) N:o 401/2013 liite IV tämän asetuksen liitteen mukaisesti.
         
         
            2 artikla
            Tämä asetus tulee voimaan päivänä, jona se julkaistaan Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 21 päivänä helmikuuta 2022.
            
               
                  Neuvoston puolesta
               
               
                  Puheenjohtaja
               
               J. BORRELL FONTELLES
            
         
         
            (1)  EUVL L 121, 3.5.2013, s. 1.
      
      
         
            LIITE
            Muutetaan asetuksen (EU) N:o 401/2013 liite IV seuraavasti:
            
                        1)
                     
                     
                        Lisätään seuraavat merkinnät luetteloon, jonka otsikko on ”A. 4 a artiklassa tarkoitetut luonnolliset henkilöt”
                        
                                     
                                 
                                 
                                    Nimi
                                 
                                 
                                    Tunnistustiedot
                                 
                                 
                                    Perusteet
                                 
                                 
                                    Luetteloon merkitsemisen päivämäärä
                                 
                              
                                    ”44.
                                 
                                 
                                    Aung Naing Oo
                                 
                                 
                                    Kansalaisuus: Myanmar/Burma;
                                    Syntymäaika: 13.10.1962;
                                    Syntymäpaikka: Kyaukse, Mandalay, Myanmar/Burma;
                                    Sukupuoli: mies;
                                    Osoite: L 103, Kenyeikthar Lane 6, FMI city, Yangon, Myanmar/Burma;
                                    Passin nro: DM002656
                                    Kansallinen henkilötunnus: 7/PaKhaNa (Naing) 13345
                                 
                                 
                                    Aung Naing Oo on ollut investoinneista ja ulkoisista taloussuhteista vastaava ministeri 2. helmikuuta 2021 lähtien. Hänet nimitti komentaja Min Aung Hlaingin johtama valtion hallintoneuvosto, jolle siirrettiin valtion lainsäädäntö-, toimeenpano- ja tuomiovalta 2. helmikuuta 2021 alkaen.
                                    Hallituksen ministerinä hän on osa sotilashallintoa, joka riisti vallan sotilasvallankaappauksessa ja syrjäytti Myanmarin/Burman laillisesti valitut johtajat. Investoinneista ja ulkoisista taloussuhteista vastaavana ministerinä hän on vastuussa yritystoiminnan ja investointien edistämisestä Myanmarissa/Burmassa ja hän näin ollen edistää sotilashallinnon rahoitustarpeiden turvaamista. Hän on tukenut vallankaappausta ja sotilashallintoa julkisesti lausunnoillaan ja toimillaan, muun muassa toteamalla, että kansainväliset tiedotusvälineet liioittelivat kriisiä sekä väittämällä, että kansalaistottelemattomuusliike lähestyy loppuaan. Lisäksi hän esti ulkomaisten televiestintäyritysten johtohenkilöitä poistumasta maasta ilman lupaa ja irtisanoi vastalauseita esittäviä virkamiehiä ministeriöstä helmikuussa 2021. Näin ollen hänen toimensa, politiikkansa ja toimintansa heikentävät demokratiaa ja oikeusvaltiota Myanmarissa/Burmassa ja hän osallistuu Myanmarin/Burman rauhaa, turvallisuutta ja vakautta uhkaaviin toimiin.
                                 
                                 
                                    21.2.2022
                                 
                              
                                    45.
                                 
                                 
                                    Charlie Than
                                 
                                 
                                    Kansalaisuus: Myanmar/Burma;
                                    Syntymäaika: 1950;
                                    Sukupuoli: mies;
                                    Osoite: Room No (23), Building No (25), Palm Village Villa, Yankin Yanshin Street, Yangon, Myanmar/Burma
                                 
                                 
                                    Charlie Than on ollut teollisuudesta vastaava ministeri 22. toukokuuta 2021 lähtien. Hänet nimitti komentaja Min Aung Hlaingin johtama valtion hallintoneuvosto, jolle siirrettiin valtion lainsäädäntö-, toimeenpano- ja tuomiovalta 2. helmikuuta 2021 alkaen.
                                    Hän on tukenut vallankaappausta ja sotilashallintoa julkisesti lausunnoillaan ja toimillaan. Hallituksen ministerinä hän on osa sotilashallintoa, joka riisti vallan sotilasvallankaappauksessa ja syrjäytti Myanmarin/Burman laillisesti valitut johtajat. Teollisuudesta vastaavana ministerinä hän hallinnoi valtion omistamia tehtaita ja siten edistää sotilashallinnon rahoitustarpeiden turvaamista. Näin ollen hänen toimensa, politiikkansa ja toimintansa heikentävät demokratiaa ja oikeusvaltiota Myanmarissa/Burmassa ja hän osallistuu Myanmarin/Burman rauhaa, turvallisuutta ja vakautta uhkaaviin toimiin.
                                 
                                 
                                    21.2.2022
                                 
                              
                                    46.
                                 
                                 
                                    Thet Thet Khine
                                 
                                 
                                    Kansalaisuus: Myanmar/Burma;
                                    Syntymäaika: 19.8.1967;
                                    Syntymäpaikka: Mogok, Myanmar/Burma;
                                    Sukupuoli: nainen;
                                    Osoite:127A Dhamazadei Road, Kamayut, Yangon, Myanmar/Burma;
                                    Passin numero: MB132403 (Myanmar/Burma), myönnetty 7.5.2015, voimassaolo päättyy 6.5.2020;
                                    Kansallinen henkilötunnus: 9MAKANAN034200
                                 
                                 
                                    Thet Thet Khine on ollut sosiaali-, avustus- ja jälleenasutusasioiden ministeri 4. helmikuuta 2021 lähtien. Hänet nimitti komentaja Min Aung Hlaingin johtama valtion hallintoneuvosto, jolle siirrettiin valtion lainsäädäntö-, toimeenpano- ja tuomiovalta 2. helmikuuta 2021 alkaen.
                                    Hallituksen ministerinä hän on osa sotilashallintoa, joka riisti vallan sotilasvallankaappauksessa ja syrjäytti Myanmarin/Burman laillisesti valitut johtajat. Hän on tukenut vallankaappausta ja sotilashallintoa julkisesti lausunnoillaan ja toimillaan, muun muassa toteamalla, että armeija toteutti vallankaappauksen vastauksena vaalivilppiin. Lisäksi hän kielsi sen, että armeija syyllistyi kansanmurhaan rohingya-väestöä vastaan. Näin ollen hän osallistuu demokratiaa ja oikeusvaltiota heikentäviin toimiin ja politiikkaan Myanmarissa/Burmassa sekä Myanmarin/Burman rauhaa, turvallisuutta ja vakautta uhkaaviin toimiin ja tukee niitä.
                                 
                                 
                                    21.2.2022
                                 
                              
                                    47.
                                 
                                 
                                    Maung Maung Ohn (alias U Maung Maung Ohn)
                                 
                                 
                                    Kansalaisuus: Myanmar/Burma;
                                    Sukupuoli: mies
                                 
                                 
                                    Maung Maung Ohn on ollut viestintäministeri 1. elokuuta 2021 lähtien. Hänet nimitti komentaja Min Aung Hlaingin johtama valtion hallintoneuvosto, jolle siirrettiin valtion lainsäädäntö-, toimeenpano- ja tuomiovalta 2. helmikuuta 2021 alkaen. Hän oli aikaisemmin hotellialasta ja turismista vastaava ministeri, mihin virkaan hänet nimitettiin 7. helmikuuta 2021.
                                    Hallituksen ministerinä hän on osa sotilashallintoa, joka riisti vallan sotilasvallankaappauksessa ja syrjäytti Myanmarin/Burman laillisesti valitut johtajat. Viestintäministerinä hän hallinnoi valtio-omisteisia tiedotusvälineitä (sanomalehdet MWD, MRTV, Myanmar Alin, Kyemon ja Global New Light of Myanmar ja uutistoimistot Myanmar News Agency (MNA) ja Myanmar Digital News) ja näin ollen valvoo virallisia uutislähetyksiä ja virallisten uutisten julkaisemista. Hän on jatkanut ja tehostanut edelleen sotilasvallankaappausta seurannutta tukahduttamispolitiikkaa, erityisesti muuttamalla televisio- ja radiolähetyksiä koskevaa lakia, asettamalla lisärajoituksia sananvapaudelle ja lehdistön vapaudelle, muun muassa rajoittamalla pääsyä internetiin, kriminalisoimalla journalismin ja vangitsemalla toimittajia. Lisäksi hän ohjeisti riippumattoman elimen, Myanmarin medianeuvoston jäseniä toteuttamaan hallituksen tavoitteita.
                                    Hänen toimensa, politiikkansa ja toimintansa näin ollen heikentävät demokratiaa ja oikeusvaltiota Myanmarissa/Burmassa ja hän osallistuu Myanmarin/Burman rauhaa, turvallisuutta ja vakautta uhkaaviin toimiin.
                                 
                                 
                                    21.2.2022
                                 
                              
                                    48.
                                 
                                 
                                    Shwe Kyein (alias U Shwe Kyein)
                                 
                                 
                                    Kansalaisuus: Myanmar/Burma;
                                    Sukupuoli: mies
                                 
                                 
                                    Shwe Kyein on ollut valtion hallintoneuvoston jäsen 30. maaliskuuta 2021 lähtien.
                                    Myanmarin asevoimat (Tatmadaw) kaappasivat vallan Myanmarissa/Burmassa komentaja Min Aung Hlaingin johdolla 1. helmikuuta 2021 mitätöimällä 8. marraskuuta 2020 pidettyjen vaalien tulokset ja syöksemällä demokraattisesti valitun hallituksen vallasta. Virkaatekevänä presidenttinä toimiva varapresidentti Myint Swe osallistui vallankaappaukseen julistamalla hätätilan 1. helmikuuta ja siirtämällä valtion lainsäädäntö-, toimeenpano- ja tuomiovallan puolustusvoimien komentajalle ylikenraali Min Aung Hlaingille. Lainsäädäntö-, toimeenpano- ja tuomiovallan käyttäjäksi perustettiin 2. helmikuuta 2021 valtion hallintoneuvosto, ja demokraattisesti valittua hallitusta estettiin näin hoitamasta tehtäviään.
                                    Valtion hallintoneuvoston jäsenenä U Shwe Kyein on osallistunut suoraan valtion tehtäviä koskevaan päätöksentekoon ja ollut siitä vastuussa ja on näin ollen vastuussa demokratian ja oikeusvaltion heikentämisestä Myanmarissa/Burmassa. Valtion hallintoneuvosto teki lisäksi päätöksiä, joilla rajoitetaan sananvapautta, myös tiedonsaannin vapautta, ja rauhanomaista kokoontumisvapautta.
                                    Valtion hallintoneuvoston määräysvallassa toimivat asevoimat ja viranomaiset ovat jatkuvasti syyllistyneet vakaviin ihmisoikeusloukkauksiin 1. helmikuuta 2021 lähtien; ne ovat surmanneet siviili- ja aseettomia mielenosoittajia, pakottaneet satojatuhansia ihmisiä siirtymään kotiseudultaan, polttaneet, kiduttaneet ja surmanneet siviilejä ja estäneet yhtäläisen pääsyn humanitaarisen avun piiriin. Valtion hallintoneuvoston määräysvallassa toimivat asevoimat ja viranomaiset ovat rajoittaneet kokoontumis- ja sananvapautta estämällä pääsyn internetiin, ja pidättämällä ja vangitsemalla ja asettamalla syytteeseen mielivaltaisesti oppositiojohtajia ja vallankaappauksen vastustajia. Lisäksi valtion hallintoneuvosto on määrännyt tietyissä osissa maata voimaan sotalain, joka antaa armeijalle täyden toimivallan kyseisillä alueilla, mukaan lukien hallinto-, lainkäyttö- ja lainvalvontatehtävät. Alueilla, joihin sovelletaan sotalakia, asetetaan siviilihenkilöitä, myös toimittajia ja rauhanomaisia mielenosoittajia, syytteeseen sotilastuomioistuimissa ja viedään heiltä oikeus oikeudenmukaiseen menettelyyn, valitusoikeus mukaan lukien. Ase- ja poliisivoimien toteuttamat väkivaltaiset toimet, jotka uhkaavat rauhaa, turvallisuutta ja vakautta, ovat lisääntyneet merkittävästi alueilla, joilla on julistettu voimaan sotalaki.
                                    Valtion hallintoneuvoston jäsenenä U Shwe Kyein on suoraan vastuussa kyseisistä tukahduttamistoimia koskevista päätöksistä ja vakavista ihmisoikeusloukkauksista.
                                 
                                 
                                    21.2.2022
                                 
                              
                                    49.
                                 
                                 
                                    Aung Moe Myint (alias U Aung Moe Myint)
                                 
                                 
                                    Kansalaisuus: Myanmar/Burma;
                                    Sukupuoli: mies
                                 
                                 
                                    Aung Moe Myint nimitettiin vaalilautakunnan jäseneksi 23. helmikuuta 2021. Hyväksymällä kyseisen nimityksen 1. helmikuuta 2021 tehdyn sotilasvallankaappauksen jälkimainingeissa ja vaalilautakunnan jäsenenä toimiessaan, kuten mitätöimällä marraskuun 2020 vaalien tuloksen ilman todisteita vaalivilpistä sekä nostamalla samoja vaaleja koskevat syytteet vaalivilpistä, Aung Moe Myint on ollut suoraan osallisena toimissa, jotka heikentävät demokratian ja oikeusvaltion toteutumista Myanmarissa/Burmassa.
                                 
                                 
                                    21.2.2022
                                 
                              
                                    50.
                                 
                                 
                                    Than Tun (alias U Than Tun)
                                 
                                 
                                    Kansalaisuus: Myanmar/Burma;
                                    Sukupoli: mies
                                 
                                 
                                    Than Tun nimitettiin vaalilautakunnan jäseneksi 2. helmikuuta 2021. Hyväksymällä kyseisen nimityksen 1. helmikuuta 2021 tehdyn sotilasvallankaappauksen jälkimainingeissa ja vaalilautakunnan jäsenenä toimiessaan, kuten mitätöimällä marraskuun 2020 vaalien tuloksen ilman todisteita vaalivilpistä sekä nostamalla samoja vaaleja koskevat syytteet vaalivilpistä ja kohdistamalla sortotoimia vaalilautakunnan entisiä jäseniä vastaan, Than Tun on ollut suoraan osallisena toimissa, jotka heikentävät demokratian ja oikeusvaltion toteutumista Myanmarissa/Burmassa.
                                 
                                 
                                    21.2.2022
                                 
                              
                                    51.
                                 
                                 
                                    Aung Lwin Oo (alias U Aung Lwin OO)
                                 
                                 
                                    Kansalaisuus: Myanmar/Burma;
                                    Sukupuoli: mies
                                 
                                 
                                    Aung Lwin Oo nimitettiin vaalilautakunnan jäseneksi 23. helmikuuta 2021. Hyväksymällä kyseisen nimityksen 1. helmikuuta 2021 tehdyn sotilasvallankaappauksen jälkimainingeissa ja vaalilautakunnan jäsenenä toimiessaan, kuten mitätöimällä marraskuun 2020 vaalien tuloksen ilman todisteita vaalivilpistä sekä nostamalla samoja vaaleja koskevat syytteet vaalivilpistä ja kohdistamalla sortotoimia vaalilautakunnan entisiä jäseniä vastaan, Aung Lwin Oo on ollut suoraan osallisena toimissa, jotka heikentävät demokratian ja oikeusvaltion toteutumista Myanmarissa/Burmassa.
                                 
                                 
                                    21.2.2022
                                 
                              
                                    52.
                                 
                                 
                                    Aung Saw Win (alias U Aung Saw Win)
                                 
                                 
                                    Kansalaisuus: Myanmar/Burma;
                                    Sukupuoli: mies
                                 
                                 
                                    Aung Saw Win nimitettiin vaalilautakunnan jäseneksi 2. helmikuuta 2021. Hyväksymällä kyseisen nimityksen 1. helmikuuta 2021 tehdyn sotilasvallankaappauksen jälkimainingeissa ja vaalilautakunnan jäsenenä toimiessaan, kuten mitätöimällä marraskuun 2020 vaalien tuloksen ilman todisteita vaalivilpistä, nostamalla samoja vaaleja koskevat syytteet vaalivilpistä ja kohdistamalla sortotoimia vaalilautakunnan entisiä jäseniä vastaan, Aung Saw Win on ollut suoraan osallisena toimissa, jotka heikentävät demokratian ja oikeusvaltion toteutumista Myanmarissa/Burmassa.
                                 
                                 
                                    21.2.2022
                                 
                              
                                    53.
                                 
                                 
                                    Than Win
                                 
                                 
                                    Kansalaisuus: Myanmar/Burma;
                                    Sukupuoli: mies
                                 
                                 
                                    Than Win nimitettiin vaalilautakunnan jäseneksi 2. helmikuuta 2021. Hyväksymällä kyseisen nimityksen 1. helmikuuta 2021 tehdyn sotilasvallankaappauksen jälkimainingeissa ja vaalilautakunnan jäsenenä toimiessaan, kuten mitätöimällä marraskuun 2020 vaalien tuloksen ilman todisteita vaalivilpistä, nostamalla samoja vaaleja koskevat syytteet vaalivilpistä 16:ta ihmistä vastaan ja kohdistamalla sortotoimia vaalilautakunnan entisiä jäseniä vastaan, Than Win on ollut suoraan osallisena toimissa, jotka heikentävät demokratian ja oikeusvaltion toteutumista Myanmarissa/Burmassa.
                                 
                                 
                                    21.2.2022
                                 
                              
                                    54.
                                 
                                 
                                    Saw Ba Hline (alias U Saw Ba Hline)
                                 
                                 
                                    Kansalaisuus: Myanmar/Burma;
                                    Sukupuoli: mies
                                 
                                 
                                    Saw Ba Hline nimitettiin vaalilautakunnan jäseneksi 9. helmikuuta 2021. Hyväksymällä kyseisen nimityksen 1. helmikuuta 2021 tehdyn sotilasvallankaappauksen jälkimainingeissa ja vaalilautakunnan jäsenenä toimiessaan, kuten mitätöimällä marraskuun 2020 vaalien tuloksen ilman todisteita vaalivilpistä sekä nostamalla samoja vaaleja koskevat syytteet vaalivilpistä ja kohdistamalla sortotoimia vaalilautakunnan entisiä jäseniä vastaan, Saw Ba Hline on ollut suoraan osallisena toimissa, jotka heikentävät demokratian ja oikeusvaltion toteutumista Myanmarissa/Burmassa.
                                 
                                 
                                    21.2.2022
                                 
                              
                                    55.
                                 
                                 
                                    Soe Oo (aliasU Soe OO)
                                 
                                 
                                    Kansalaisuus: Myanmar/Burma;
                                    Sukupuoli: mies
                                 
                                 
                                    Soe Oo nimitettiin vaalilautakunnan jäseneksi 9. helmikuuta 2021. Hyväksymällä kyseisen nimityksen 1. helmikuuta 2021 tehdyn sotilasvallankaappauksen jälkimainingeissa ja vaalilautakunnan jäsenenä toimiessaan, kuten mitätöimällä marraskuun 2020 vaalien tuloksen ilman todisteita vaalivilpistä sekä nostamalla samoja vaaleja koskevat syytteet vaalivilpistä 16:ta ihmistä vastaan ja kohdistamalla sortotoimia vaalilautakunnan entisiä jäseniä vastaan, Soe Oo on ollut suoraan osallisena toimissa, jotka heikentävät demokratian ja oikeusvaltion toteutumista Myanmarissa/Burmassa.
                                 
                                 
                                    21.2.2022
                                 
                              
                                    56.
                                 
                                 
                                    Than Soe (alias U Than Soe)
                                 
                                 
                                    Kansalaisuus: Myanmar/Burma;
                                    Sukupuoli: mies
                                 
                                 
                                    Than Soe nimitettiin vaalilautakunnan jäseneksi 26. helmikuuta 2021. Hyväksymällä kyseisen nimityksen 1. helmikuuta 2021 tehdyn sotilasvallankaappauksen jälkimainingeissa ja vaalilautakunnan jäsenenä toimiessaan, kuten mitätöimällä marraskuun 2020 vaalien tuloksen ilman todisteita vaalivilpistä sekä nostamalla samoja vaaleja koskevat syytteet vaalivilpistä ja kohdistamalla sortotoimia vaalilautakunnan entisiä jäseniä vastaan, Than Soe on ollut suoraan osallisena toimissa, jotka heikentävät demokratian ja oikeusvaltion toteutumista Myanmarissa/Burmassa.
                                 
                                 
                                    21.2.2022
                                 
                              
                                    57.
                                 
                                 
                                    Bran Shaung (alias U Bran Shaung)
                                 
                                 
                                    Kansalaisuus: Myanmar/Burma
                                    Sukupuoli: mies
                                 
                                 
                                    Bran Shaung nimitettiin vaalilautakunnan jäseneksi 26. helmikuuta 2021. Hyväksymällä kyseisen nimityksen 1. helmikuuta 2021 tehdyn sotilasvallankaappauksen jälkimainingeissa ja vaalilautakunnan jäsenenä toimiessaan, kuten mitätöimällä marraskuun 2020 vaalien tuloksen ilman todisteita vaalivilpistä sekä nostamalla samoja vaaleja koskevat syytteet vaalivilpistä ja kohdistamalla sortotoimia vaalilautakunnan entisiä jäseniä vastaan, Bran Shaung on ollut suoraan osallisena toimissa, jotka heikentävät demokratian ja oikeusvaltion toteutumista Myanmarissa/Burmassa.
                                 
                                 
                                    21.2.2022
                                 
                              
                                    58.
                                 
                                 
                                    Myint Oo (alias U Myint Oo)
                                 
                                 
                                    Kansalaisuus: Myanmar/Burma;
                                    Sukupuoli: mies
                                 
                                 
                                    Myint Oo nimitettiin vaalilautakunnan jäseneksi 26. helmikuuta 2021. Hyväksymällä kyseisen nimityksen 1. helmikuuta 2021 tehdyn sotilasvallankaappauksen jälkimainingeissa ja vaalilautakunnan jäsenenä toimiessaan, kuten mitätöimällä marraskuun 2020 vaalien tuloksen ilman todisteita vaalivilpistä sekä nostamalla samoja vaaleja koskevat syytteet vaalivilpistä ja kohdistamalla sortotoimia vaalilautakunnan entisiä jäseniä vastaan, Myint Oo on ollut suoraan osallisena toimissa, jotka heikentävät demokratian ja oikeusvaltion toteutumista Myanmarissa/Burmassa.
                                 
                                 
                                    21.2.2022
                                 
                              
                                    59.
                                 
                                 
                                    Khin Maung Oo (alias U Khin Maung Oo)
                                 
                                 
                                    Kansalaisuus: Myanmar/Burma;
                                    Sukupuoli: mies
                                 
                                 
                                    Khin Maung Oo nimitettiin vaalilautakunnan jäseneksi 26. helmikuuta 2021. Hyväksymällä kyseisen nimityksen 1. helmikuuta 2021 tehdyn sotilasvallankaappauksen jälkimainingeissa ja vaalilautakunnan jäsenenä toimiessaan, kuten mitätöimällä marraskuun 2020 vaalien tuloksen ilman todisteita vaalivilpistä sekä nostamalla samoja vaaleja koskevat syytteet vaalivilpistä ja kohdistamalla sortotoimia vaalilautakunnan entisiä jäseniä vastaan, Khin Maung Oo on ollut suoraan osallisena toimissa, jotka heikentävät demokratian ja oikeusvaltion toteutumista Myanmarissa/Burmassa.
                                 
                                 
                                    21.2.2022
                                 
                              
                                    60.
                                 
                                 
                                    Nu Mya Zan (alias Daw Nu Mya Zan)
                                 
                                 
                                    Kansalaisuus: Myanmar/Burma;
                                    Sukupuoli: nainen
                                 
                                 
                                    Nu Mya Zan nimitettiin vaalilautakunnan jäseneksi 26. helmikuuta 2021. Hyväksymällä kyseisen nimityksen 1. helmikuuta 2021 tehdyn sotilasvallankaappauksen jälkimainingeissa ja vaalilautakunnan jäsenenä toimiessaan, kuten mitätöimällä marraskuun 2020 vaalien tuloksen ilman todisteita vaalivilpistä sekä nostamalla samoja vaaleja koskevat syytteet vaalivilpistä ja kohdistamalla sortotoimia vaalilautakunnan entisiä jäseniä vastaan, Nu Mya Zan on ollut suoraan osallisena toimissa, jotka heikentävät demokratian ja oikeusvaltion toteutumista Myanmarissa/Burmassa.
                                 
                                 
                                    21.2.2022
                                 
                              
                                    61.
                                 
                                 
                                    Myint Thein (alias U Myint Thein)
                                 
                                 
                                    Kansalaisuus: Myanmar/Burma;
                                    Sukupuoli: mies
                                 
                                 
                                    Myint Thein nimitettiin vaalilautakunnan jäseneksi 26. helmikuuta 2021. Hyväksymällä kyseisen nimityksen 1. helmikuuta 2021 tehdyn sotilasvallankaappauksen jälkimainingeissa ja vaalilautakunnan jäsenenä toimiessaan, kuten mitätöimällä marraskuun 2020 vaalien tuloksen ilman todisteita vaalivilpistä sekä nostamalla samoja vaaleja koskevat syytteet vaalivilpistä ja kohdistamalla sortotoimia vaalilautakunnan entisiä jäseniä vastaan, Myint Thein on ollut suoraan osallisena toimissa, jotka heikentävät demokratian ja oikeusvaltion toteutumista Myanmarissa/Burmassa.
                                 
                                 
                                    21.2.2022
                                 
                              
                                    62.
                                 
                                 
                                    Ba Maung (alias Dr Ba Maung)
                                 
                                 
                                    Kansalaisuus: Myanmar/Burma;
                                    Sukupuoli: mies
                                 
                                 
                                    Ba Maung nimitettiin vaalilautakunnan jäseneksi 26. helmikuuta 2021. Hyväksymällä kyseisen nimityksen 1. helmikuuta 2021 tehdyn sotilasvallankaappauksen jälkimainingeissa ja vaalilautakunnan jäsenenä toimiessaan, kuten mitätöimällä marraskuun 2020 vaalien tuloksen ilman todisteita vaalivilpistä sekä nostamalla samoja vaaleja koskevat syytteet vaalivilpistä ja kohdistamalla sortotoimia vaalilautakunnan entisiä jäseniä vastaan, Ba Maung on ollut suoraan osallisena toimissa, jotka heikentävät demokratian ja oikeusvaltion toteutumista Myanmarissa/Burmassa.
                                 
                                 
                                    21.2.2022
                                 
                              
                                    63.
                                 
                                 
                                    Tayza Kyaw (alias U Tayza Kyaw)
                                 
                                 
                                    Kansalaisuus: Myanmar/Burma;
                                    Sukupuoli: mies
                                 
                                 
                                    U Tayza Kyaw on Myanmarin asevoimien (Tatmadaw) jäsen ja hänellä on monta korkea-arvoista asemaa, mukaan lukien pohjoisen komentoalueen komentaja ja erikoisoperaatiotoimisto nro1:n (BSO 1) komentaja.
                                    Ennen 1. helmikuuta 2021 toteutettua vallankaappausta U Tayza Kyaw valvoi Kachinin osavaltiossa toteutettuja sotilasoperaatioita, joille oli ominaista liiallinen voimankäyttö etnisiä vähemmistöryhmiä vastaan ja mielivaltainen väkivalta, joka loukkasi siviilien oikeuksia ja johti pakkosiirtoihin.
                                    U Tayza Kyaw on helmikuusta 2021 lähtien valvonut BSO 1:tä, joka on johtanut useita laajoja sotilasoperaatioita läheisessä yhteistyössä U Than Hlaingin kanssa, jonka on todettu syyllistyneen liiallisen väkivallan harjoittamiseen ja ihmisoikeusloukkauksiin. BSO 1:n vastuulla olevien Sagaingin ja Magwen alueilla suoritettujen "puhdistusoperaatioiden" valmistelu ja käynnistäminen olivat osoitus erityisen kohtuuttomasta voimankäytöstä sekä sukupuoleen perustuvasta väkivallasta. Hän on näin ollen vastuussa vakavista ihmisoikeusloukkauksista Myanmarissa/Burmassa sekä osallistumisesta Myanmarin/Burman rauhaa, turvallisuutta ja vakautta uhkaavaan toimintaan.
                                 
                                 
                                    21.2.2022
                                 
                              
                                    64.
                                 
                                 
                                    Ni Lin Aung
                                 
                                 
                                    Kansalaisuus: Myanmar/Burma;
                                    Sukupuoli: mies
                                 
                                 
                                    Prikaatikenraali Ni Lin Aung on Myanmarin asevoimien (Tatmadaw) itäisen komentoalueen komentaja. Kayahin osavaltio kuuluu itäisen komentoalueen toimivaltaan. Lähellä Moson kylää Phruson kunnassa Karennin (Kayah) osavaltiossa 24. joulukuuta 2021 toteutetussa hyökkäyksessä surmattiin vähintään 35 ihmistä, joiden joukossa oli siviilejä, lapsia ja kaksi humanitaarisen avun työntekijää Pelastakaa Lapset -järjestöstä. Tatmadawin katsotaan olevan vastuussa hyökkäyksestä. Asemassaan itäisen komentoalueen komentajana prikaatikenraali Ni Lin Aung on suoraan Kayahin osavaltiossa olevien joukkojen johdossa, myös niiden, jotka ovat vastuussa kyseisestä joukkomurhasta. Prikaatikenraali Ni Lin Aung on näin ollen vastuussa vakavista ihmisoikeusloukkauksista ja osallistumisesta Myanmarin/Burman rauhaa, turvallisuutta ja vakautta uhkaavaan toimintaan.
                                 
                                 
                                    21.2.2022
                                 
                              
                                    65.
                                 
                                 
                                    Aung Zaw Aye
                                 
                                 
                                    Kansalaisuus: Myanmar/Burma;
                                    Sukupuoli: mies
                                 
                                 
                                    Kenraaliluutnantti Aung Zaw Aye on Myanmarin asevoimien (Tatmadaw) erikoisoperaatiotoimisto nro 2:n komentaja.
                                    Lähellä Moson kylää Phruson kunnassa Karennin (Kayah) osavaltiossa 24. joulukuuta 2021 toteutetussa sotilaallisessa hyökkäyksessä surmattiin vähintään 35 ihmistä, joiden joukossa oli siviilejä, lapsia ja kaksi humanitaarisen avun työntekijää Pelastakaa Lapset -järjestöstä. Tatmadawin katsotaan olevan vastuussa hyökkäyksestä. Asemassaan erikoisoperaatiotoimisto nro 2:n komentajana kenraaliluutnantti Aung Zaw Aye johtaa itäistä komentoaluetta, joka on suoraan Kayahin osavaltiossa toimivien sotilasjoukkojen johdossa, myös niiden, jotka ovat vastuussa kyseisestä joukkomurhasta. Kenraaliluutnantti Aung Zaw Aye on näin ollen vastuussa vakavista ihmisoikeusloukkauksista ja osallistumisesta Myanmarin/Burman rauhaa, turvallisuutta ja vakautta uhkaavaan toimintaan.
                                 
                                 
                                    21.2.2022”
                                 
                              
                  
                        2)
                     
                     
                        Lisätään seuraavat merkinnät luetteloon, jonka otsikko on ”B. 4 a artiklassa tarkoitetut oikeushenkilöt, yhteisöt ja elimet”:
                        
                                     
                                 
                                 
                                    Nimi
                                 
                                 
                                    Tunnistustiedot
                                 
                                 
                                    Perusteet
                                 
                                 
                                    Luetteloon merkitsemisen päivämäärä
                                 
                              
                                    ”7.
                                 
                                 
                                    Htoo Group of Companies
                                 
                                 
                                    Osoite: 5 Pyay Roas, Hlaing Township, Yangon, Myanmar/Burma;
                                    Yhteisötyyppi: holdingyhtiö;
                                    Rekisteröintipaikka: Myanmar/Burma;
                                    Puhelinnumero: +95 1 500344 / +95 1 500355;
                                    Verkkosivusto: https://htoo.com/
                                 
                                 
                                    Htoo Group of Companies on yksityinen monialayritys, jonka perustajalla ja puheenjohtajalla U Tay Zalla on tiiviit yhteydet Myanmarin asevoimien (Tatmadaw) ylimpään johtoon. Yrityksen toimialaan kuuluu kauppa, pankki- ja kaivostoiminta, turismi ja ilmailu.
                                    Htoo Group of Companies tarjosi Tatmadawille taloudellista tukea vuonna 2017 liittyen Rakhinen "puhdistusoperaatioihin" ja näin ollen osallistui rohingya-väestöön kohdistuneisiin vakaviin ihmisoikeusloukkauksiin vuonna 2017. Lisäksi Htoo Group of Companies on toiminut välittäjänä sellaisen sotilaskaluston tarjoamisessa, jota käytettiin 1. helmikuuta toteutettua vallankaappausta protestoivia siviilejä vastaan eri puolilla maata ja erityisesti alueilla, joilla on etnisiä vähemmistöjä. Edistämällä asevoimien valmiuksia toteuttaa demokratiaa ja oikeusvaltiota heikentäviä toimia Myanmarissa/Burmassa Htoo Group of Companies antoi tukea Tatmadawille sekä osallistui Myanmarin/Burman rauhaa, turvallisuutta tai vakautta uhkaaviin toimiin.
                                 
                                 
                                    21.2.2022
                                 
                              
                                    8.
                                 
                                 
                                    International Group of Entrepreneurs (IGE) Company Limited
                                 
                                 
                                    Osoite: No. 36-G, 37-F, level-20, Office Tower (2), Time City, Corner of Kyun taw Street and Hantharwaddy Road, (7), Quarter, Kamayut Township, Yangon, Myanmar/Burma 110401;
                                    Yhteisötyyppi: yksityinen yritys;
                                    Rekisteröintipaikka: Myanmar/Burma;
                                    Puhelinnumero: +95775111112;
                                    Verkkosivusto: www.ige.com.mm
                                 
                                 
                                    International Group of Entrepreneurs (IGE) Company Limited on yksityinen monialayritys, jonka perustajalla ja puheenjohtajalla U Nay Aungilla on tiiviit yhteydet Myanmarin asevoimien (Tatmadaw) ylimpään johtoon. IGE toimii keskeisten infrastruktuurien aloilla, kuten televiestintä ja energia, sekä maatalous- ja majoitus- ja ravitsemisaloilla.
                                    IGE tarjosi Tatmadawille taloudellista tukea vuonna 2017 liittyen Rakhinen "puhdistusoperaatioihin" ja näin ollen osallistui rohingya-väestöön kohdistuneisiin vakaviin ihmisoikeusloukkauksiin vuonna 2017. IGE on myös tarjonnut Tatmadawille epäsuoraa taloudellista tukea osallistumalla taloudellisesti useisiin hankkeisiin ja yrityksiin, jotka ovat yhteydessä Tatmadawiin ja sen monialayrityksiin. Näin ollen se tukee Tatmadawia ja hyötyy niistä.
                                 
                                 
                                    21.2.2022
                                 
                              
                                    9.
                                 
                                 
                                    No. 1 Mining Enterprise (ME1)
                                 
                                 
                                    Osoite: Bu Tar Street, Forest Street, Corner of Yone Gyi Quarter, Monywa, Sagaing Region, Myanmar/Burma;
                                    Yhteisötyyppi: valtion omistama yritys;
                                    Rekisteröintipaikka: Myanmar/Burma;
                                    Puhelinnumero: 09 -071-21168
                                 
                                 
                                    No. 1 Mining Enterprise (ME 1) on valtion omistama yritys, joka toimii luonnonvara- ja ympäristönsuojeluministeriön (MONREC) alaisuudessa; se toimii myös sääntelyviranomaisena muiden kuin rautametallien tuotannon ja markkinoinnin alalla. Näin ollen kyseinen valtion omistama yritys vastaa lupien myöntämisestä ja se kerää osan verosta, jota kannetaan liikevoitoista, joita joko "tuotannon jakamissopimuksissa" tai yhteisyrityksinä ME 1 -yrityksen kanssa toimivat yksityiset yritykset tekevät.
                                    Myanmarin asevoimat (Tatmadaw), joita johti komentaja Min Aung Hlaing, riistivät 1. helmikuuta 2021 vallan lailliselta siviilihallinnolta vallankaappauksessa ja perustivat valtion hallintoneuvoston käyttämään valtion lainsäädäntö-, toimeenpano- ja tuomiovaltaa. Sotilashallinto nimitti 2. helmikuuta 2021 uuden hallituksen, johon kuului uusi luonnonvara- ja ympäristönsuojeluministeri (MONREC). Sotilashallinto sai valtion hallintoneuvoston ja uuden hallituksen avulla määräysvallan valtio-omisteisiin yrityksiin, muun muassa No. 1 Mining Enterprise -yritykseen, ja pystyy hyötymään niistä. No. 1 Mining Enterprise -yritys on näin ollen Tatmadawin määräysvallassa ja tuottaa sille tuloja, mikä parantaa niiden valmiuksia toteuttaa demokratiaa ja oikeusvaltiota heikentäviä toimia.
                                    Lisäksi No. 1 Mining Enterprise -yritys on osallistunut useisiin hankkeisiin ja/tai valvonut useita hankkeita, jotka liittyvät Tatmadawin siviiliväestöihin kohdistamaan väkivaltaan ja heidän perusoikeuksiensa rikkomiseen, mukaan lukien maan takavarikoiminen ja pakkosiirrot. No. 1 Mining Enterprise -yritys on näin ollen vastuussa Myanmarin/Burman rauhaa, turvallisuutta ja vakautta uhkaavan toiminnan tukemisesta.
                                 
                                 
                                    21.2.2022
                                 
                              
                                    10.
                                 
                                 
                                    Myanma Oil and Gas Enterprise
                                 
                                 
                                    Osoite: Ministry of Electricity and Energy, Building No.(6), Nay Pyi Taw, Myanmar/Burma;
                                    Yhteisötyyppi: valtion omistama yritys;
                                    Rekisteröintipaikka: Myanmar/Burma;
                                    Puhelinnumero: +95-67-3 411 055;
                                    Verkkosivusto: http://www.moee.gov.mm/en/ignite/page/40
                                 
                                 
                                    Valtion omistama Myanma Oil and Gas Enterprise -yritys (MOGE) on öljy- ja kaasualan toimija, palveluntarjoaja ja sääntelyviranomainen. Se valvoo öljyn ja kaasun etsintää ja tuotantoa, kotimaista kaasunsiirtoa ja öljytuotteiden jakelua. Kyseinen valtion omistama yritys vastaa lupien myöntämisestä ja se kerää osan verosta, jota kannetaan liikevoitoista, joita joko "tuotannon jakamissopimuksissa" tai yhteisyrityksinä MOGE-yrityksen kanssa toimivat yksityiset yritykset tekevät.
                                    Myanmarin asevoimat (Tatmadaw), joita johti komentaja Min Aung Hlaing, riistivät 1. helmikuuta 2021 vallan lailliselta siviilihallinnolta vallankaappauksessa ja perustivat valtion hallintoneuvoston käyttämään valtion lainsäädäntö-, toimeenpano- ja tuomiovaltaa. Valtion hallintoneuvosto nimitti 2. helmikuuta 2021 uudet ministerit, muun muassa sähkö- ja energiaministerin. Myanmarin sähkö- ja energiaministeriö (MEE) valvoo MOGEa. Sotilashallinto sai valtion hallintoneuvoston ja uuden hallituksen avulla määräysvallan valtio-omisteisiin yrityksiin, muun muassa MOGEen, ja pystyy hyötymään niistä.
                                    MOGE on siten Tatmadawin määräysvallassa ja tuottaa sille tuloja, mikä parantaa asevoimien valmiuksia toteuttaa demokratiaa ja oikeusvaltiota heikentäviä toimia Myanmarissa/Burmassa.
                                 
                                 
                                    21.2.2022”